Sähköpyörien akkujen kestävyys vaihtelee mallikohtaisesti. Akun kestoon vaikuttaa myös rasituksen määrä (pyörän ja pyöräilijän yhteispaino) sekä käytetty avustusteho. Akku kuluu nopeammin, jos avustustehoa käytetään jatkuvasti. Akun kestoa voidaan säästää esim. käyttämällä avustinta vain ylämäissä. Pakkasella akku ei kestä yhtä kauan kuin lämpimillä keleillä, mutta akun loppuessa sähköpyörää voi edelleen käyttää kuten tavallista polkupyörää. Akun lataamiseen menee aikaa n. 2-5 h tyhjästä täyteen ja yhden akun käyttöikä on n. 600-1000 latausta, joten käytöstä riippuen akun uusimisväli on n. 3-5 vuotta. Sähköpyörien akut ovat yleensä irrotettavia ja ne voidaan ladata kuten muutkin akut: omalla laturillaan normaalista sähköpistokkeesta.